《后庵试茶》
宋代·张伯玉

郡僻好藏身，心閒久无事。
前轩饱食罢，后庵取茶试。
岩边启茶钥，溪畔涤茶器。
小灶松火然，深铛雪花沸。
瓯中尽余绿。物外有深意。
滥官来此游，时得拂尘累。
莫笑后庵茶，閒中好滋味。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。